
  ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA CLĂDIRI TERENURI ŞI DOTĂRI DIVERSE I EST

 BIROUL CLĂDIRI TERENURI I EST

             NR.CT2020-  002842 /21.07.2020              

                                            RAPORT DE SPECIALITATE
privind aprobarea dobândirii de către Municipiul Timişoara a terenurilor  intravilane înscrise în CF nr. 449318 Timişoara în suprafaţă de 435 mp, respectiv   CF nr. 449317 Timişoara, în suprafaţă de 468  mp , ce  fac  obiectul renunţării la dreptul de proprietate de către  Tudorică Felicia şi Uriţescu Adelina  şi trecerea  acestora din domeniul privat al Municipiului Timişoara în domeniul public al Municipiului Timişoara   având destinaţia strădă
          Având în vedere Referatul de aprobare a proiectului de hotărâre  nr. CT 2020-002842/ 21.07.2020 a Primarului Municipiului Timişoara şi Proiectul de hotărâre privind aprobarea aprobarea dobândirii de către Municipiul Timişoara a terenului intravilan  în suprafaţă de 435mp, înscris în CF nr.449318 Timişoara şi a terenului intravilan  în suprafaţă de 468 mp, înscris în CF nr. 449317 Timişoara ,  ce fac  obiectul renunţării la dreptul de proprietate de către   Tudorică Felicia şi Uriţescu Adelina şi trecerea terenurilor respective din domeniul privat al Municipiului Timişoara în domeniul public al Municipiului Timişoara, facem următoarele precizări :
          Terenul situat în Timişoara, înscris în CF nr.449318 Timişoara , în suprafaţă de 435 mp  este teren parţial  împrejmuit,   având categoria de folosinţă arabil.

         Terenul situat în Timişoara, înscris în CF nr.449317 Timişoara , în suprafaţă de 468 mp este teren  parţial împrejmuit, având categoria de folosinţă arabil şi actului de dezmembrare autentificat sub nr. 2490/13.12.2019
         În conformitate cu prevederile art. 562, alin.2 din Codul Civil şi Ordinul 700/2014, art. 78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în CF nr. 449318Timişoara precum şi în CF nr. 449317 Timişoara  a fost notată  prin Declaraţia de renunţare la dreptul de proprietate autentificată sub nr. 233 , 234  din 06.07.2020,  la Uniunea Naţională a Notarilor Publici- Birou Individual Notarial Graur Elisabeta de către Notar Public Graur Elisabeta , Tudorică Felicia şi Uriţescu Adelina   declară că renunţă la dreptul de proprietate asupra acestora  şi că terenurile  nu este grevate de sarcini sau servituţi.
          În baza art 553, alin 2, din Codul Civil , “imobilele –teren  cu privire la care s-a renunţat la dreptul de proprietate conform art. 562 alin 2, intră în domeniul privat al comunei, oraşului sau municipiului , prin hotărârea consiliului local”

         Conform art 296 din Ordonanţa de Urgenţă nr. 57/2019 ”(2)Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeşean, respectiv a Consiliului General al Municipiului Bucureşti ori a consiliului local al comunei , al oraşului sau al municipiului, după caz”
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind  iniţierea unui proiect de hotărâre privind aprobarea dobândirii de către Municipiul Timişoara , în domeniul privat, al terenurilor  situate  în Timişoara , înscrise  în CF 449318 Timişoara în suprafaţă de 435mp  şi CF 449317 Timişoara , în suprafaţă de 468 mp  şi trecerea acestora  din domeniul privat al Municipiului Timişoara în domeniul public al Municipiului Timişoara, având destinaţia de stradă.
           Având în vedere prevederile legale expuse în prezentul raport, apreciem că proiectul de hotărâre menţionat  mai sus, îndeplineşte condiţiile pentru a fi supus dezbaterii şi aprobării în plenul consiliului local.

